CELEX: 52011PC0467
Language: da
Date: 2011-07-29
Title: Forslag til RÅDETS FORORDNING om afslutning af udløbsundersøgelsen og den delvise interimsundersøgelse af antidumpingforanstaltningerne vedrørende importen af visse former for støbegods med oprindelse i Folkerepublikken Kina

|

52011PC0467

/* KOM/2011/0467 endelig - 2011/0205 (NLE) */  Forslag til RÅDETS FORORDNING om afslutning af udløbsundersøgelsen og den delvise interimsundersøgelse af antidumpingforanstaltningerne vedrørende importen af visse former for støbegods med oprindelse i Folkerepublikken Kina  

	BEGRUNDELSE1. BAGGRUND FOR FORSLAGET-  Begrundelse og formålForslaget vedrører anvendelsen af Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab ("grundforordningen"), i proceduren vedrørende importen af visse former for støbegods med oprindelse i Folkerepublikken Kina.-  Generel baggrundForslaget er udarbejdet som led i gennemførelsen af grundforordningen og er resultatet af en undersøgelse, der er foretaget i overensstemmelse med de indholdsmæssige og proceduremæssige krav i grundforordningen.-  Gældende bestemmelser på det område, forslaget vedrørerRådets forordning (EF) nr. 1212/2005 af 25. juli 2005 om indførelse af en endelig antidumpingtold på importen af visse former for støbegods med oprindelse i Folkerepublikken Kina, senest ændret ved Rådets forordning (EF) nr. 500/2009.-  Overensstemmelse med andre EU-politikker og -målIkke relevant.2. RESULTAT AF HØRINGER AF INTERESSENTER OG KONSEKVENSANALYSE-  Høring af interesserede parterDe interesserede parter, der er berørt af proceduren, har i overensstemmelse med grundforordningens bestemmelser haft mulighed for at forsvare deres interesser i forbindelse med undersøgelsen.-  EkspertbistandDer har ikke været behov for ekspertbistand.-  KonsekvensanalyseForslaget er et resultat af gennemførelsen af grundforordningen.Grundforordningen foreskriver ikke en generel konsekvensanalyse, men indeholder en udtømmende liste over de forhold, der skal vurderes.3. FORSLAGETS RETLIGE ASPEKTER-  Resumé af forslagetDen 27. juli 2010 meddelte Kommissionen, at den havde til hensigt at indlede en udløbsundersøgelse af antidumpingforanstaltningerne vedrørende importen af visse former for støbegods med oprindelse i Folkerepublikken Kina. Anmodningen blev indgivet af Eurofonte, som optræder på vegne af syv medlemmer og af Fundiciones de Odena ("ansøgerne"), som optræder på vegne af producenter, der tegner sig for en stor del, i dette tilfælde mere end 25 %, af EU-produktionen af visse former for støbegods. Hensigten med undersøgelsen var at undersøge, om foranstaltningernes udløb sandsynligvis vil medføre fortsat eller fornyet dumping og fornyet skade for EU-erhvervsgrenen.Den 1. december 2010 meddelte Kommissionen også indledningen af en delvis interimsundersøgelse af de gældende foranstaltninger. Anmodningen blev indgivet af Shandong Lulong Group Co. Ltd., som er en eksporterende producent i Folkerepublikken Kina. Undersøgelsen er begrænset til dumpingaspektet for så vidt angår Shandong Lulong Group Co. Ltd.I løbet af undersøgelsen trak ansøgerne officielt deres anmodning om en udløbsundersøgelse tilbage.Efter tilbagetrækningen har Kommissionen ikke konstateret argumenter, der kunne antyde, at Unionens interesser kunne berettige en videreførelse af den delvise interimsundersøgelse, og foreslår derfor at afslutte undersøgelsen og ophæve foranstaltningerne.Det foreslås derfor, at Rådet vedtager vedlagte forslag til forordning, som skal offentliggøres i Den Europæiske Unions Tidende så hurtigt som muligt og under alle omstændigheder senest den 26. oktober 2011.-  RetsgrundlagRådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab.-  NærhedsprincippetForslaget hører under Unionens enekompetence. Nærhedsprincippet finder derfor ikke anvendelse.-  ProportionalitetsprincippetForslaget er i overensstemmelse med proportionalitetsprincippet af følgende grunde:Foranstaltningen er beskrevet i ovennævnte grundforordning og giver ikke mulighed for nationale beslutninger.Det er ikke relevant at forklare, hvordan byrder af finansiel eller administrativ art, der pålægges Unionen, nationale regeringer, regionale og lokale myndigheder, erhvervsdrivende og borgere, begrænses mest muligt og står i rimeligt forhold til forslagets mål.-  Reguleringsmiddel/reguleringsformForeslået reguleringsmiddel: forordning.Andre midler vil ikke være hensigtsmæssige, da grundforordningen ikke foreskriver alternative muligheder.4. VIRKNING FOR BUDGETTETForslaget får ingen konsekvenser for Unionens budget.2011/0205 (NLE)Forslag tilRÅDETS FORORDNINGom afslutning af udløbsundersøgelsen og den delvise interimsundersøgelse af antidumpingforanstaltningerne vedrørende importen af visse former for støbegods med oprindelse i Folkerepublikken KinaRÅDET FOR DEN EUROPÆISKE UNION HAR —under henvisning til traktaten om Den Europæiske Unions funktionsmåde,under henvisning til Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab[1] ("grundforordningen"), særlig artikel 9 og artikel 11, stk. 2, 3, 5 og 6,under henvisning til forslag fremsat af Europa-Kommissionen ("Kommissionen") efter høring af det rådgivende udvalg ogud fra følgende betragtninger:1.  PROCEDURE2.  Gældende foranstaltninger3.  Efter en antidumpingundersøgelse i henhold til grundforordningens artikel 5 indførte Rådet ved forordning (EF) nr. 1212/2005[2] en endelig antidumpingtold på importen af visse former for støbegods med oprindelse i Folkerepublikken Kina ("Kina"). Forordningen blev senest ændret ved Rådets forordning (EF) nr. 500/2009[3].4.  Den individuelle told varierede fra 0 % til 37,9 % afhængigt af producenten af den pågældende vare, og resttolden blev fastsat til 47,8 %.5.  Anmodninger om fornyet undersøgelse6.  Efter offentliggørelsen af en meddelelse om det forestående udløb af gyldigheden af de gældende antidumpingforanstaltninger for importen af visse former for støbegods med oprindelse i Folkerepublikken Kina[4] modtog Kommissionen den 25. marts 2010 en anmodning om en fornyet undersøgelse i henhold til grundforordningens artikel 11, stk. 3, og den 29. april 2010 endnu en anmodning om en fornyet undersøgelse i henhold til grundforordningens artikel 11, stk. 2.7.  Anmodningen i henhold til grundforordningens artikel 11, stk. 2, blev indgivet af Eurofonte, som optræder på vegne af syv medlemmer og af Fundiciones de Odena ("ansøgerne"), som optræder på vegne af producenter, der tegner sig for en stor del, i dette tilfælde mere end 25 %, af EU-produktionen af visse former for støbegods.8.  Anmodningen indeholdt umiddelbare beviser på, at foranstaltningernes udløb sandsynligvis vil medføre fortsat eller fornyet dumping med deraf følgende skade for EU-erhvervsgrenen.9.  Anmodningen i henhold til grundforordningens artikel 11, stk. 3, blev indgivet af Shandong Lulong Group Co. Ltd., som er en eksporterende producent i Folkerepublikken Kina. Undersøgelserne blev begrænset til dumpingaspektet for så vidt angår Shandong Lulong Group Co. Ltd.10.  Indledte sager11.  Efter høringen af det rådgivende udvalg offentliggjorde Kommissionen således en meddelelse i Den Europæiske Unions Tidende[5] om indledningen af udløbsundersøgelse af antidumpingforanstaltningerne vedrørende importen til Den Europæiske Union af visse former for støbegods, i øjeblikket henhørende under KN-kode 7325 10 50, 7325 10 92, ex 7325 10 99 (Taric-kode 7325 10 99 10) og ex 7325 99 10 (Taric-kode 7325 99 10 10), med oprindelse i Folkerepublikken Kina.12.  Kommissionen underrettede officielt de eksporterende producenter, de berørte importører, repræsentanterne for Folkerepublikken Kina, de repræsentative brugere og EU-producenterne om indledningen af udløbsundersøgelsen. Interesserede parter fik lejlighed til at tilkendegive deres synspunkter skriftligt og til at anmode om at blive hørt inden for den frist, der var fastsat i indledningsmeddelelsen.13.  Kommissionen offentliggjorde desuden en meddelelse i Den Europæiske Unions Tidende[6] om indledningen af en delvis interimsundersøgelse vedrørende de i betragtning 7 nævnte antidumpingforanstaltninger, som blev begrænset til en undersøgelse af dumpingaspektet for så vidt angår Shandong Lulong Group Co. Ltd.14.  TILBAGETRÆKNING AF ANMODNING OM UDLØBSUNDERSØGELSE15.  Ved brev af 9. juni 2011 til Kommissionen trak ansøgerne officielt deres anmodninger tilbage. Ansøgerne argumenterede i deres breve for, at skadevoldende dumping i fremtiden ikke kunne udelukkes som følge af udsvingene i de relevante økonomiske parametre. Under disse omstændigheder fandt ansøgerne, at en fornyet import fra Kina kunne bringe EU-erhvervsgrenens overlevelse i fare og at Kommissionen på denne baggrund burde føre nøje opsyn med importen af den pågældende vare og være rede til at indlede en ny procedure med kort varsel.16.  Kommissionen erkender, at markedet for visse former for støbegods har undergået væsentlige ændringer i det seneste år, særligt som følge af den senere tids økonomiske krise, som fik en betydelig indvirkning på byggeindustrien og medførte nedskæringer i de offentlige budgetter til infrastrukturprojekter. Dette medførte et generelt fald i efterspørgslen, herunder i importen af visse former for støbegods. Da det ikke er klart, hvordan markedet vil udvikle sig på kort til mellemlang sigt, kan fornyet skadevoldende dumping ikke helt udelukkes. Det skønnes derfor relevant at overvåge importen til Unionen af den pågældende vare med oprindelse i Folkerepublikken Kina. Overvågningsperioden bør ikke overstige 24 måneder fra offentliggørelsen af afslutningen af denne procedure. Kommissionen udelukker desuden ikke indledningen af en ny procedure vedrørende samme vare, når og hvis der foreligger dokumentation, der tyder på skadevoldende dumping, i overensstemmelse med grundforordningens krav.17.  I overensstemmelse med grundforordningens artikel 9, stk. 1, og artikel 11, stk. 2, kan en procedure afsluttes, hvis anmodningen om en undersøgelse trækkes tilbage, medmindre en sådan afslutning ikke vil være i Unionens interesse.18.  Kommissionen fandt, at proceduren burde afsluttes, da undersøgelsen ikke havde vist, at en sådan afslutning ikke ville være i Unionens interesse. De interesserede parter underrettedes herom og fik lejlighed til at fremsætte bemærkninger. Der blev dog ikke modtaget bemærkninger, der kunne give anledning til en anden konklusion.19.  Det blev derfor konkluderet, at udløbsundersøgelsen vedrørende antidumpingforanstaltningerne på importen til Unionen af visse former for støbegods med oprindelse i Folkerepublikken Kina bør afsluttes, og de gældende foranstaltninger ophæves.20.  Det blev følgelig også konkluderet, at den delvise interimsundersøgelse, som var begrænset til en undersøgelse af dumpingaspektet for så vidt angår Shandong Lulong Group Co. Ltd. også skulle afsluttes -VEDTAGET DENNE FORORDNING:Artikel 1Udløbsundersøgelsen og den delvise interimsundersøgelse vedrørende antidumpingforanstaltningerne på importen af støbeemner af ikke-smedbart støbejern og støbeemner af støbejern med kuglegrafit (duktilt støbejern) af den art, der kan dække og/eller give adgang til systemer på og under jordoverfladen, og dele deraf, også bearbejdet, beklædt eller malet eller forsynet med andet materiale, bortset fra hydrantbrønde, med oprindelse i Folkerepublikken Kina, som for øjeblikket henhører under KN-kode 7325 10 50, 7325 10 92, ex 7325 10 99 (Taric-kode 7325 10 99 10) og ex 7325 99 10 (Taric-kode 7325 99 10 10), afsluttes hermed, og foranstaltningerne ophæves.Artikel 2Denne forordning træder i kraft dagen efter offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i alle medlemsstater.Udfærdiget i Bruxelles, denPå Rådets vegneFormand [1] EUT L 343 af 22.12.2009, s. 51.[2] EUT L 199 af 29.7.2005, s. 1.[3] EUT L 151 af 16.6.2009, s. 6.[4] EUT C 72 af 20.3.2010, s. 11.[5] EUT C 203 af 27.7.2010, s. 2.[6] EUT L 324 af 1.12.2010, s. 21.